armvectores/hy_wikipedia_2023 huggingface dataset:
Ճիշտ մատ

Ճիշտ մատ (պատ), շախմատային պարտիայում կամ խնդիրներում մատի (պատի տարատեսակ, որը միաժամանակ և՛ մաքուր մատ է, և՛ խնայողական, այսինքն՝ նրա ժամանակ ներգրավված են գրոհող կողմի բոլոր խաղաքարերը (բացի արքայից և զինվորներից), իսկ գրոհի ենթարկված արքայի շուրջը բոլոր դաշտերը կա՛մ մրցակցի խաղաքարերի գրոհի տակ են ուղիղ մեկ անգամ, կա՛մ զբաղված են սեփական խաղաքարերով և զինվորներով։ Որպես միակ բացառություն թույլատրվում է սեփական արքայի հարևան դաշտերից մեկում գտնվող կապակցված խաղաքարով ճիշտ մատը (պատը) (տե՛ս ներքևում): Կրկնակի շախի դեպքում թույլատրվում է արքայի դաշտի վրա կրկնակի հարձակում։
Գրոհի ենթարկվող արքայի գույնի կապակցված խաղաքարով ճիշտ մատի (պատի) դեպքում այդ խաղաքարը հնարավորություն ունի խոչընդոտելու շախին (պատին) կապի բացակայության դեպքում։ Եթե այդպիսի հնարավորություն չկա, մատը (պատը) համարվում է ոչ խնայողական։ Այն դեպքում, երբ կապված խաղաքարը գտնվում է սեփական արքայի հարևան դաշտերից մեկում, նրա զբաղեցրած դաշտը չի գրոհվում ուրիշ ոչ մի խաղաքարով, բացի կապողից։ Այլապես մատը համարվում է ոչ մաքուր։
Ճիշտ մատերը (պատերը) չափազանց հազվադեպ են գործնական շախմատում (թեև, օրինակ, միայնակ արքայի դեմ արքայով և նավակով վերջնախաղը կարող է ավարտվել միայն ճիշտ մատով), սակայն զգալի ավանդ են ներդնում շախմատային խնդիրների և էտյուդների գեղեցկության մեջ, քանի որ համարվում են գեղարվեստական։
Ճիշտ մատը հանդիպում է VIII—IX դարերի արաբական մանսուբներում, միջնադարյան տարբեր խնդիրներում և շախմատային ժողովածուներում։


== Օրինակներ ==


== Տես նաև ==
Մատ (շախմատ)
Մաքուր մատ
Խնայողական մատ
Կատարյալ մատ


== Ծանոթագրություններ ==
Կզըլ Մաջիդ

Կզըլ Մաջիդ, գյուղ Արևմտյան Հայաստանում, Բիթլիսի վիլայեթի Բուլանըխի գավառակում։


== Բնակչություն ==
XX դարի սկզբին ուներ 15 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լավկի (գյուղ, Մուկաչևոյի շրջան)

Լավկի (ուկրաիներեն՝ Лавки), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Լավկի գյուղում բնակվում էր 1 299 մարդ։ Բնակավայրը զբաղեցնում է 5,53 կմ² տարածք։ Բնակչության խտությունը կազմում էր 0,23 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հովվի եկեղեցի (Անի)

Անվան այլ կիրառումների համար տե՛ս՝ Հովվի եկեղեցի (այլ կիրառումներ)Հովվի եկեղեցի կամ Նախրչու ժամ, եկեղեցի, որ գտնվում էր Անիի հյուսիսային արվարձանում, Սմբատաշեն պարիսպներից դուրս, Ավագ դռնից 1, 5 կմ հեռու։


== Ավանդություն ==
Ըստ ավանդության՝ Գագկաշենի նմանությամբ կառուցել է մի հովիվ-նախրապան (այստեղից էլ՝ Նախրչու ժամ), որի կինը, արքայական փառաշուք տաճարի մեջ աղոթելու անարժան համարվելով, վռնդվել է այնտեղից։


== Ուսումնասիրություններ ==
Թորոս Թորամանյանը, որն այս եկեղեցին (իր ենթադրությամբ՝ դամբարանը) ուսումնասիրել ու չափագրել է և մշակել վերակազմության նախագիծը, հուշարձանը թվագրել է X-XI դդ., որակել որպես հայ ճարտարապետության պսակը, «որն իր նախորդը չունենալեն զատ, իր հետնորդը հազիվ ունեցավ 15-րդ և 16-րդ դարերու գոթական արվեստին մեջ, այն ալ փայտի և երկաթի աջակցության շնորհիվ»։ Յու. Բալթրուշայտիսի կարծիքով Հովվի եկեղեցին ջլակամարներով ծածկված ամենահին հայկական կառույցն է։


== Ճարտարապետություն ==

Եղել է աստղաձև հատակագծով ու եռահարկ ծավալատարածական հորինվածքով, որի համար Թորամանյանը այն համարել է Զվարթնոցի մանրանկարը փոքր չափերի եզակի շինություն։ Առաջին հարկը ծառայել է որպես դամբարան, երկրորդում գտնվել է պատարագի սեղանը՝ հարավակողմի խորհրդանոցով կամ սկիհի պահարանով։ Գմբեթն ունեցել է կոնաձև ծածկ։ Երկու բոլորակ աստիճաններով խարսխի վրա տեղադրված եկեղեցու հատակագիծը ունեցել է բարդ գծանկար. վեցթև աստղը ներգծված էր 12 եռանկյունաձև ու 6 կիսաշրջան որմնախորշերով կտրված արտաքին պարագծի մեջ։ Կիսաշրջան հարավարևելյան, արևմտյան և հյուսիսային 2 խորշերի մեջ բացված էին մեկական պատուհան, իսկ հարավարևմտյանի մեջ՝ միակ դուռը։ Երկրորդ և երրորդ հարկերի բեռը կրում էին վեց սլացիկ որմնասյունախուրձերից դեպի կենտրոն ձգվող, առանց հենարանի, կախովի վեց կիսակլոր ջլակամարներ, որոնց կրունկները խտանալով՝ կենտրոնում ամրացված էին երկարաձիգ փականային քարով։ Ծածկի այսպիսի կառուցվածքային համակարգը, ճարտարապետական ձևերի պարզեցման միտումը, ճարտարապետական շինությունների նորություններն ու այլ բարեմասնությունները Թորոս Թորամանյանին իրավունք են տվել «այդ փոքրիկ շինությունը անեցի ճարտարապետի պայծառ ու բեղմնավոր ուղեղի մարմնացում», «գեղարվեստական նուրբ ճաշակի և հանճարեղ ստեղծագործության գողտրիկ պտուղ» համարելու, առանց որի «Անիի շքեղության մեջ ստվեր մը և պաճուճանքին մեջ թերություն մը պիտի մնար»։ Հովվի եկեղեցին լիովին ավերվել է 1970-ին։


== Ծանոթագրություններ ==


== Տես նաև ==
Հովվի եկեղեցի (Հրազդան)
Էդվարդ դե Բոնո

Էդվարդ դե Բոնո (անգլ.՝ Edward de Bono, մայիսի 19, 1933(1933-05-19), Մալթա, Մեծ Բրիտանիայի թագավորություն - հունիսի 9, 2021(2021-06-09), Մալթա), բրիտանացի հոգեբան, փորձագետ ստեղծագործ մտածելակերպի ոլորտում։


=== Կենսագրություն ===
Էդվարդ Չարլզ Ֆրենսիս Պուբլիուս դե Բոնոն ծնվել է մայիսի 19-ին 1933 թվականին Մալթայում։ Ավարտել է Սբ. Մարտինի քոլեջը Մալթայում։ Հետագայում ստանում է բժշկագիտության դոկտորի աստիճան Մալթայի համալսարանում, իսկ հետագայում որպես Ռոդսի կրթաթոշակ ստացող սովորել է Օքսֆորդում, Քրայթ-Չերչ քոլեջում, որտեղ ստանում է մագիստրոսի կոչում հոգեբանությունից։ Դե Բոնոն նույնպես ստանում է բժշկագիտության դոկտորի աստիճան Թրինթի քոլեջում Քեմբրիջում, ինչպես նաև իրավագիտության դոկտորի աստիճան Դանդիի համալսարանում։ Էդուարդ դե Բոնոն աշխարհին հայտնի է ինչպես գործնական մտածելակերպի հմտությունների զարգացման առաջատար մասնագետ։ Նա գիտության մեջ ներքաշել է «Լաթերալ մտածելակերպ» հասկացությունը, որը հետագայում ներառվել է Օքսվորդի ժամանակակից անգլերենի բառարանում։ Դե Բոնոն մշակել է գիտական մեթոդների համակարգ, որը մարդու մեջ զարգացնում է ստեղծագործող մտածելակերպի հմտությունները, ինչպես նա ասում էր՝ «հավասարակշռված մտածելակերպ»։
Դե Բոնոն քառասունհինգ գրքի հեղինակ է, որոնք թարգմանվել են քսանյոթ լեզուներով, նկարահանված են երկու գիտական ֆիլմեր։ Գիտնականը կարդացել է դասախոսություններ աշխարհի քառասունհինգ երկրներում և հանդես էր գալիս միջազգային խոշորագույն գիտաժողովներում, իսկ 1989 թվականին նրան առաջարկվել է Նոբելյան մրցանակի հավակնորդների հանձնաժողովի նախագահի պաշտոնը։ Հավասարակշռված մտածելակերպի մշակման մեթոդիկային են դիմել առաջատար արդյունաբերական կազմակերպությունները, ինչպիսիք են IBM, NTT (Ճապոնիա), Du Pont, Eriksson, Ford և ալյն։
Ներկայիս պահին Էդվարդ դե Բոնոն հատուկ կրթական ծրագրի ղեկավար է, որը կյանքի է կոչում երեխաների ստեղծագործ մտածելակերպի զարգացման ծրագիրը հանրակրթական դպրոցներում։


== Լաթերալ մտածելակերպ ==
Բրիտանացի գիտնական Էդվարդ դե Բոնոն բազմաթիվ մեթոդներ է առաջարկել ստեղծագործելու և մտածելակերպի մասին։ Նա համարվում է «լաթերալ մտածելակերպ» տերմինի հիմնադիրը, որը էապես տարբերվում է ուղղահայաց մտածելակերպից նրանով, որ հարցականի տակ է դնում սկզբնական պայմանները։ Լաթերալ մտածելակերպի օրինակներից մեկը համարվում է վեց գլխարկների մեթոդը (սպիտակը մարմնավորում է անալիտիկ մտածելակերպը, սևը՝ քննադատական, դեղինը՝ լավատեսական, կանաչը՝ ստեղծագործող մտածելակերպը, իսկ կապույտը՝ հեռանկարային մտածելակերպը)։ Փոխաբերական իմաստով հագնելով գլխարկներից որևէ մեկը` մարդը կարող է նայել խնդրին մի քանի տեսանկյունից։


== Երկեր ==
Էդվարդ դե Բոնո «Մտածողության վեց գլխարկներ»
«Ոչ ստանդարտ մտածելակերպ»
«Ջրային տրամաբանություն» WATER LOGIC
«Լաթերալ մտածելակերպ»
«Սովորեցրեք ձեր երեխային մտածել»


== Ծանոթագրություններ ==
Սենեկ (գյուղ, Կուպյանսկի շրջան)

Անվան այլ կիրառումների համար տե՛ս՝ Սենեկ (այլ կիրառումներ)Սենեկ (ուկրաիներեն՝ Сеньок), գյուղ Ուկրաինայի Խարկովի մարզի Կուպյանսկի շրջանում։ Հիմնադրվել է 1683 թվականին։
2001 թվականի տվյալներով Սենեկ գյուղում բնակվում էր 124 մարդ։ Բնակավայրը զբաղեցնում է 0,637 կմ² տարածք։ Բնակչության խտությունը կազմում էր 194,66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մանիշե

Մանիշե Նունու Ռիկարդու դե Օլիվեյրա Ռիբեյրու (պորտ.՝ Nuno Ricardo de Oliveira Ribeiro, նոյեմբերի 11, 1977(1977-11-11), Լիսաբոն, Պորտուգալիա), պորտուգալացի ֆուտբոլիստ, կիսապաշտպան։ Իր կեղծանունը վերցրել է ի պատիվ 1980-ական թվականների լիսաբոնյան «Բենֆիկայի» առաջատար դանիացի Միքայել Մաննիկի։ Նրա կրտսեր եղբայրը Ժորժե Ռիբեյրուն, պաշտպանն է լիսաբոնյան «Ատլետիկոյում», նույնպես փորձ ձեռք բերեց ազգային թիմի համար։


== Կարիերա ==


=== Խաղային ===
Պորտուն ֆուտբոլիստին վարձակալական հիմունքներով գնեց Բենֆիկայից, որը չկարողացավ առաջարկել նույն ֆինանսական պայմանները։ Արդեն Պորտուում հարձակողական ոճի կիսապաշտպանը հիանալի հարվածով դարձավ երկրի հավաքականի խաղացող, իսկ 2005 թվականին վաճառվեց մոսկովյան «Դինամոյին» 16 միլիոն եվրոյով։ Նրանց հետ մոսկովյան ակումբ տեղափոխվեց նաև իր կրտսեր եղբայր Ժորժե Ռիբերիուն։ Սակայն, ակումբի կազմում ոչ երկար խաղալով, Մանիշեն հայտարարեց, որ իրեն չի համապատասխանում ո՛չ երկիրը, ո՛չ նրա կլիման, ո՛չ էլ առաջնությունը։ Նա պետք է տար վարձավճար լոնդոնական «Չելսի» ակումբին, այդ պատճառով վաճառվեց մադրիդյան «Ատլետիկո» ակումբին 9 միլիոն եվրո ։ Տեղ չունենալով հիմնական կազմում, պորտուգալացին 2008 թվականին վարձավճարով տեղափոխվեց «Ինտերնացիոնալե»։
2009 թվականի մայիսի 5-ին «Ատլետիկոն» խզեց պայմանագիրը Մանիշի հետ դրա ավարտից երկու ամիս առաջ։ Պատճառը դարձավ մի շարք սկանդալներից հետո։ Ավելի շուտ կիսապաշպանը հույն պաշտպան Յուրկաս Սեյտարինդիսկոյի հետ հեռացվել էր թիմի պարապմունքներից ակումբի կանոնները խախտելու համար. նրանք չէին մասնակցել Իսպանիայի առաջնության շրջանակներում կայացած «Սպորտինգ Խիխոնի» դեմ խաղին, որին հայտավորված չէին։ Դա հանգեցրեց նրան, որ թիմի գլխավոր մարզիչ Աբել Ռեսինոն զայրացավ նրանց վրա ։ 

2010 թվականի մայիսի 16-ին Մանիշեն փոխադարձ համաձայնությամբ դադարացրել է պայմանագիրը գերմանական «Քյոլնի» հետ, որի կազմում հանդես էր գալիս 2009/10 մրցաշրջանում։ 2011 թվականի հուլիսի 6-ին խաղացողը խզեց մրցաշրջանը «Սպորտինգ Խիխոնի» հետ փոխադարձ համաձայնությամբ։ Լիսաբոնյան ակումբից հեռանալուց մեկ տարի անց փաստացի չունենալով խաղային փորձ, Մանիշեն կարիերան ավարտեց 2012 թվականի մայիսին։


=== Մարզչական ===
2013 թվականի ամռանը դարձավ պորտուգալական «Պասուժ դե Ֆերրեյրա» ակումբում գլխավոր մարզչի օգնական, ով իր նախկին խաղընկերն էր «Դինամոյում», «Պորտուում» և Կոշտինիի Պորտուգալիայի հավաքականում։ Ակումբի հետ պայմանագիրը կնքված էր երկու տարով։


== Նվաճում ==


=== Թիմային ===
Պորտու

Պորտուգալիայի ֆուտբոլի առաջնություն. 2002/03, 2003/04
Մրցանակակիր Պորտուգալիայի գավաթակիր. 2002/03
Մրցանակակիր Պորտուգալիայի սուպերգավաթակիր. 2003, 2004
Մրցանակակիր ՈՒԵՖԱ Եվրոպայի Լիգա. 2002/03
Հաղթող ՈՒԵՖԱ Չեմպիոնների Լիգա. 2003/04
Մրցանակակիր Ֆուտբոլի միջմայրցամաքային գավաթ. 2004«Չելսի»

Պրեմիեր Լիգա (Անգլիա). 2005/06«Ինտեր»

Սերիա A (Իտալիա). 2007/08Պորտուգալիայի հավաքական

Ֆուտբոլի Եվրոպայի 2004 առաջնության արծաթե մեդալակիր


== Ծանոթագրություններ ==


== Արտաքին հղումներ ==
Профиль на официальном сайте ФК «Спортинг» (Лиссабон)(չաշխատող հղում) (անգլ.)(պորտ.)
PortuGOAL profile
Մանիշե պրոֆիլը BDFutbol կայքում
National team data (պորտուգալերեն)
Վիճակագրություն FIFA-ի կայքում(անգլ.)
Portugal stats at Eu-Football
Գլուխովա (այլ կիրառումներ)

Գլուխովա, կարող է վերաբերել՝

Գլուխովա - գյուղ Ուկրաինայի Ժիտոմիրի մարզի Լուգինսկի շրջանում
Գլուխովա - գյուղ Ռուսաստանի Իրկուտսկի մարզի Ուստ-Կուտսկի շրջանի կազմում
Ստարայա Ուշիցա

Ստարայա Ուշիցա (ուկրաիներեն՝ Стара Ушиця), քաղաքատիպ ավան Ուկրաինայի Խմելնիցկիի մարզի Կամենեց-Պոդոլսկիի շրջանում։ Հիմնադրվել է 1144 թվականին։
2001 թվականի տվյալներով Ստարայա Ուշիցա քաղաքատիպ ավանում բնակվում էր 2 604 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սանտա Ռոսա շրջան (Ֆլորիդա)

Սանտա Ռոսա շրջան (անգլ.՝ Santa Rosa County), ԱՄՆ Ֆլորիդա նահանգի 67 վարչական միավորներից մեկը։ Ընդհանուր տարածությունը 2.631 կմ² է, բնակչությունը՝ 151.372 մարդ (2010 թ. տվյալներով)։ Շրջկենտրոնն է Միլտոն բնակավայրը։ Կազմավորվել է 1842 թ.։
Շերլոկ Հոլմս 3

Շերլոկ Հոլմս 3 (անգլ.՝ Sherlock Holmes 3), ռեժիսոր Դեքստեր Ֆլետչերի գեղարվեստական ֆիլմը, որը թողարկվելու է 2021 թվականի դեկտեմբերին։ Այն «Շերլոկ Հոլմս․ Ստվերների խաղ» ֆիլմի սիքվելն է։ Գլխավոր դերերում հանդես են գալիս, ինչպես և ֆրանշիզայի առաջին երկու մասերում, Ռոբերտ Դաունի կրտսերը (Շերլոկ Հոլմս) և Ջուդ Լոուն (դոկտոր Վաթսոն)։


== Սյուժե ==
Սյուժեի մանրամասները ֆիլմի ստեղծողները գաղտնի են պահում։ Հայտնի է միայն, որ ֆիլմի գործողությունը տեղի են ունենալու նախորդ ֆիլմի գործողության ավարտից 9 տարի անց։


== Ստեղծում ==
«Շերլոկ Հոլմս․ Ստվերների խաղ» ֆիլմը կոմերցիոն տեսանկյունից եղել է հաջող, և դրա թողարկումից (2011 թվական) հետո նույն դերասանների հետ ֆրանշիզայի շարունակությունը գլխավոր դերերում առաջնահերթ էր Warner Bros. ընկերության համար։ Սակայն նկարահանումների սկիզբը բազմիցս հետաձգվել է, սկզբում՝ սցենարի վրա ձգձգված աշխատանքի պատճառով, հետո՝ Ռոբերտ Դաուն կրտսերի հավերժական զբաղվածության պատճառով։ Առաջին անգամ նախագծի գործարկման մասին հայտարարվել է 2011 թվականի հոկտեմբերին, ընդ որում՝ սցենարիստը եղել է Դրյու Փիրսը։ Ավելի ուշ Փիրսին փոխարինել է Ջասթին Հեյտը, իսկ 2016 թվականին Ջեյմս Քոյնին վարձել են սցենարը վերաշարադրելու համար։ 2016 թվականի հոկտեմբերին հայտնի է դարձել, որ Warner Bros.-ը, Village Roadshow-ը և team Downey-ը սցենարիստների մի ամբողջ թիմ են հավաքել՝ Նիկոլ Պերլման, Ջասթին Մեյլեն, Գարի Ուիթտան, Ջենովա Ռոբերտսոն Դուարետը և Կիրան Ֆիցջերալդը։ Ի վերջո, 2018 թվականի մայիսին սցենարիստ է ընտրվել Քրիս Բրենկետոն։
Նկարահանումների մեկնարկի մասին առաջին հաղորդումները հայտնվել են 2016 թվականին, սակայն Դաունին զբաղված է եղել Marvel Comics ստուդիայի նախագծերում։ Այն մասին, որ նա, հնարավոր է, պատրաստ է կրկին խաղալ Շերլոկ Հոլմսի կերպարը, ԶԼՄ-ները հայտնել են միայն 2018-ի օգոստոսին։ Այդ ժամանակ Գայ Ռիչին հրաժարվել է մասնակցել ֆիլմի հետ կապված աշխատանքներին, այնպես որ ռեժիսորի տեղը դատարկ է եղել, այնուամենայնիվ Warner Brosers-ի ներկայացուցիչները խոստացել են, որ ֆիլմը վարձույթ դուրս կգա 2020 թվականի դեկտեմբերի 25-ին։ 2019 թվականի մարտին թողարկման ամսաթիվը տեղափոխվել է 2021 թվականի դեկտեմբերի 22-ին։
2019 թվականի հուլիսին ֆիլմի ռեժիսորը Դեքստեր Ֆլեթչերն էր։ Հայտնի է, որ նկարահանումները սկսվելու են 2020 թվականին և տեղի են ունենալու Կալիֆոռնիայում, իսկ նախագծի բյուջեն, նախնական տվյալներով, կազմելու է շուրջ 107 միլիոն դոլար։


== Դերերում ==


== Ծանոթագրություններ ==
Բոլշայա Պրիվալովկա

Բոլշայա Պրիվալովկա (ռուս.՝ Большая Приваловка), գյուղ Ռուսաստանի Վորոնեժի մարզի Վերխնեխավսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փիթսբուրգ Փինգուինս

«Փիթսբուրգ Փինգուինս» (անգլերեն՝ Pittsburgh Penguins), պրոֆեսիոնալ հոկեյի ամերիկյան ակումբ։ Հանդես է գալիս Հոկեյի ազգային լիգայի (NHL) արևելյան կոնֆերենցիայի մայրաքաղաքային դիվիզիոնում։ Տեղակայված է ԱՄՆ Փենսիլվանիա նահանգի Փիթսբուրգ քաղաքում։ Հիմնադրվել է 1967 թվականին, երբ լիգայի ընդլայնման արդյունքում ակումբների քանակը վեցից դարձավ տասներկու։ Սկսած 2010–11 մրցաշրջանից «Փինգուինսը» տան հանդիպումներն անցկացնում է «Կոնսոլ Էներջի սենթր» մարզապալատում։
Սթենլիի գավաթի եզրափակչում ակումբն հանդես է եկել 5 անգամ՝ հաղթելով 4-ը՝ 1991, 1992, 2009 և 2016 թվականներին։


== Անհատական ռեկորդներ ==
Առավելագույն միավորներ մեկ մրցաշրջանի ընթացքում. Մարիո Լեմյե՝ 199 (1988-89)
Առավելագույն նետված տափօղակներ մեկ մրցաշրջանի ընթացքում. Մարիո Լեմյե՝ 85 (1988-89)
Առավելագույն արդյունավետ փոխանցումներ մեկ մրցաշրջանի ընթացքում. Մարիո Լեմյե՝ 114 (1988-89)
Առավելագույն տուգանային րոպեներ մեկ մրցաշրջանի ընթացքում. Փոլ Բաքստեր՝ 409 (1981-82)
Առավելագույն միավորներ կատարված պաշտպանի կողմից մեկ մրցաշրջանի ընթացքում. Փոլ Քոֆի՝ 113 (1988-89)
Առավելագույն միավորներ կատարված նորեկի կողմից մեկ մրցաշրջանի ընթացքում. Սիդնի Քրոսբի՝ 102 (2005-06)


== Արտաքին հղումներ ==
Պաշտոնական կայք Archived 2014-08-05 at the Wayback Machine.
Jaded

«Jaded», ամերիկյան  Aerosmith ռոք խմբի երգը Just Push Play (2001) ալբոմից։ Թողարկվել է որպես առանձին սինգլ ալբոմից առաջ՝ 2000 թվականի վերջին։
ԱՄՆ-ում երգը հասել է 7-րդ հորիզոնականին «Բիլբորդ» ամսագրի «Լավագույն հարյուրյակում» (Billboard Hot 100)։ Նույն «Բիլբորդի» Hot Mainstream Rock Tracks հիթ-շքերթում երգն զբաղեցրել է 1-ին տեղը։ Մեծ Բրիտանիայում սինգլը «Love in an Elevator» երգի հետ հասել է 13-րդ հորիզոնականին (UK Singles Chart հիթ-շքերթում)։
2011 թվականին ամերիկյան VH1 հեռուստաալիքը «Jaded» երգն ընդգրկել է իր «2000-ական թվականների 100 մեծագույն երգերը» ցանկի 86-րդ հորիզոնականում։


== Երգերի ցանկ ==
Jaded 670931

Jaded 79555

Բոլոր երգերի հեղինակն է Սթիվեն Թայլեր, Մարտի Ֆրեդերիկսեն. 
Jaded 75227

Բոլոր երգերի հեղինակն է Սթիվեն Թայլեր, Մարտի Ֆրեդերիկսեն. 


== Հիթ-շքերթներ ==


== Ծանոթագրություններ ==


== Արտաքին հղումներ ==
Երգի տեքստը MetroLyrics կայքում
Օպտիկական զգայունացուցիչներ

Օպտիկական զգայունացուցիչներ, լուսազգայունացնող ներկանյութեր, օրգանական ներկանյութեր, որոնք ադսորբվելով լուսանկարչական Էմուլսիաների արծաթ-հալոգենիդային շերտի բյուրեղիկների մակերևույթին, նրանց դարձնում են լուսազգայուն սպեկտրի կանաչադեղնավուն, նարնջակարմրավուն կամ ինֆրակարմիր տիրույթներում։
Օպտիկական զգայունացուցից շատերը պատկանում են պոլիմեթիլենային ներկանյութերի շարքին, դրանց մոլեկուլին բնորոշ է հետերոցիկլային օղակների և զուգորդված պոլիմեթինային շղթաների պարունակությունը։
Զավեն Մելիք-Թանգիև

Զավեն Իվանի Մելիք-Թանգիև (20․ 8․1905 թվական, Շուշի-14․7․1966 թվական, Բաքու), հայ խորհրդային ինժեներ-տեխնոլոգ, ԽՄԿԿ անդամ (1944)։
Ավարտել է Ադրբեջանի պոլիտեխնիկական ինստիտուտը (1930 թ.)։ 1938 թ.-ից եղել է «Ազնեֆթեպրոյեկտ» ինստիտուտի գլխավոր ինժեները։ Մասնակցել է համաշխարհային պրակտիկայում առաջին անգամ բաց ծովում ստեղծված «Նավթային քարեր» քաղաքատիպ ավանի նախագծմանը և կառուցմանը։ Լենինյան մրցանակի դափնեկիր (1961 թ.)։ Պարգևատրվել է Լենինի և Աշխատանքային կարմիր դրոշի շքանշաններով։ Կասպից ծովի նավթարդյունահանման նավատորմի նավերից մեկը կրում է Մելիք-Թանգիևի անունը։
Զամա (ճանապարհային կայան)

Անվան այլ կիրառումների համար տե՛ս՝ Զամա (այլ կիրառումներ)Զամա, ճանապարհային կայան Հին Հայաստանում՝ նշանակված հռոմեական քարտեզներում։ Ֆ․ Կոռնելիուսն այստեղ է տեղադրում հայասցիների կողմից խեթերից գրավված Սամուխու քաղաքը։


== Ծանոթագրություններ ==
Պորիմ (գյուղ, Գրախովսկի շրջան)

Պորիմ (ռուս.՝ Порым), գյուղ Ռուսաստանի Ուդմուրթական հանրապետության Գրախովսկի շրջանի կազմում։
Բնակչությունը 2003 թվականին գրանցված տվյալներով կազմում էր 569 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Major Lazer

Major Lazer, (Մեյջոր Լեյզեր), դիջեյ և Diplo-ի երաժշտական նախագիծի պրոդյուսեր։ Այս պահին Diplo-ն նախագծի վրա աշխատում է Jillionaire-ի և Walshy Fire-ի հետ համատեղ։


== Պատմություն ==
Նախագիծը ստեղծել է Diplo-ն, Switch-ի հետ համատեղ։ Նրանք ծանոթացել են M. I. A. երգչուհու հետ համատեղ աշխատանքի ժամանակ։ Guns don ' t Kill People... Lazers Do դեբյուտային ալբոմը թողարկվել է 2009 թվականի հունիսի 16-ին, Downtown Records-ում։ Այն ձայնագրվել է ճամայական Tuff Gong ստուդիայում, այնպիսի վոկալիստների մասնակցությամբ, ինչպիսիք են Santigold-ը, Vybz Kartel-ը, Ward 21-ը, Busy Signal-ը, Nina Sky-ը, Amanda Blank-ը, Mr. Vegas-ը, Turbulence-ը, T. O. K-ը, իսկ սկավառակի պրոդյուսերությամբ զբաղվել են Afrojack-ը և Crookers-ը։ «Hold the Line»-ը դարձավ ալբոմի առաջին սինգլը, իսկ տեսահոլովակն առաջադրվել էր MTV երաժշտական տեսահոլովակի մրցանակաբաշխությանը։
2010 թվականի հունիսի 20-ին, նախագիծը թողարկեց Lazers Never Die մինի-ալբոմը, որում ընդգրկվել են երկու նոր երգերի երեք ռեմիքսներ Թոմ Յորքից և ուրիշներից։
Diplo-ն և Switch-ը բաժանվեցին 2011 թվականին։ Diplo-ն շարունակեց աշխատել նախագծի վրա այլ երաժիշտների և պրոդյուսերների հետ, որին նաև մասնակցում են պրոդյուսերներ Jillionaire-ը և Walshy Fire-ը։
2016 թվականի մարտին Հավանայում Major Lazer-ի ելույթին հավաքվել էր ավելի քան 450 000 մարդ։


== Սկավառակագրություն ==


=== Ալբոմներ ===
Guns don ' t Kill People... Lazers Do (2009)
Lazers Never Die (մինի; 2010)
Free the Universe (2013)
Apocalypse Soon (մինի; 2014)
Peace Is The Mission (2015)
Peace is The Mission (Extended Edition) (2015)
Lazerism (2020)


=== Միքսթեյփներ ===
Major Lazer Essential Mix (հասանելի է որպես պոդքաստ) (2009)
Lazerproof (La Roux-ի հետ) (2010)
Major Lazer Summer Mix (հասանելի է որպես պոդքաստ) (2010)


=== Սինգլեր ===
«Hold The Line» (2009)
«Zumbie» (2009)
«Pon de Floor» ft Vybz Kartel (2009)
«Keep It Going Louder» (2009)
«Jump Up» (2009)
«Original Don» ft The Partysquad (2011)
«Get Free» ft Amber Coffman (2012)
«Jah No Partial» ft Flux Pavilion (2012)
«Watch Out For This (Bumaye)» (2013)
"Lean On" (2015)
"Too Original"
"All my love" ft Ariana Grande
"Be together"
"The Sound" (2015)
"Light it up"(2015)
"Powerful"(2015)


== Ծանոթագրություններ ==


== Արտաքին հղումներ ==
majorlazer.com Major Lazer. պաշտոնական կայք
Major Lazer-ը Allmusic-ում
Major Lazer-ը SoundCloud-ում
https://www.youtube.com/channel/UCMJ5Qf3sOvQpcYiai1Noa3Q Major Lazer-ը Յութուբում
Ագուլիսի Թադևոսյանների մետաքսի գործարան

Ագուլիսի Թադևոսյանների մետաքսի գործարան, Թադևոսյանների մետաքսի գործարան։ Գործել է 1890-ական թվականներից մինչև 1910-ական թվականները։ Սկզբում գործարանի տերը եղել է Սամսոն Թադևոսյանը, ապա՝ Արշակ Թադևոսյանը։
Այս գործարանն ունեցել է բավականին լայն ճանաչում, գործարանի մետաքսաթելն արտահանվել է Ֆրանսիա, Ռուսաստան և այլ երկրներ։ 1895 թվականին այն արժանացել է ցուցահանդեսային արծաթե մեդալի։


== Ծանոթագրություններ ==
Գլուտ

Գլուտ, լեռ Հայաստանի Լոռու մարզում, Լեջան լեռնազանգվածի հարավարևելյան ճյուղավորության՝ Կամատուրի լեռներում, Հովանաձոր գետի աջափնյակում, Հովնանաձոր գյուղից 2 կմ հյուսիս։
Zapped. Կախարդական հավելված

«Zapped. Կախարդական հավելված» (անգլ.՝ Zapped), ամերիկյան հեռուստաֆիլմ, որի պրեմիերան կայացել է 2014 թվականի հունիսի 27-ին «Disney Channel» հեռուստաալիքով։


== Սյուժե ==
Ուսանողուհի և պարուհի Զոի Սթիվենսը նոր քաղաք տեղափոխվելուց հետո մեծ դժվարությամբ էր հարմարվում իր կյաքնի նոր փոփոխություններին՝ նոր դպրոցում, պարողների խմբում և ընտանեկան հարաբերություններում։ Ամեն ինչ փոխվում է, երբ նա հայտնաբերում է, որ իր սմարթֆոնի յուրօրինակ ունակությունները կարող են օգնել ամեն ինչ ուղղել։


== Դերերում ==
Զենդայա - Զոի Սթիվենս
Սփենսեր Բոլդմեն - Ջեքսոն Քեյլ
Էմիլիա Մակկարտի - Թեյլոր Դին
Ադամ Դիմարկո - Ադամ Թոմփսոն
Չանել Պեպոսո - Ռեյչել Թոդս
Լոուրիզա Տրոնկու - Յուկի
Ջեդիդիա Գուդկար - Տրիպ
Ալեքս Պուանովիչ - Թեդ
Ուիլյամ Այնսկո - Բեն


== Ծանոթագրություններ ==
Վարզուգա (գետ)

Անվան այլ կիրառումների համար տե՛ս՝ Վարզուգա (այլ կիրառումներ)Վարզուգա (ռուս.՝ Варзуга), գետ Ռուսաստանում (Մուրմանսկի մարզ)։


== Աշխարհագրություն ==
Վարզուգա գետը սկիզբ է առնում Կոլայի թերակղզու կենտրոնական ճահիճներից և թափվում է Սպիտակ ծով։ Ակունքը ծովի մակարդակից գտնվում է 210 մ բարձրության վրա։ Գետի ափին են գտնվում Վարզուգա, Կուզոմեն գյուղերը։


== Հիդրոգրաֆիա ==
Վարզուգա գետի երկարությունը կազմում է 254 կմ, ավազանի մակերեսը՝ 9840 կմ2 է։ Գետի ջրի ծախսը միջինում կազմում է 77 մ3։


== Վտակներ ==
Վարզուգա գետի վտակներն են Պանա, Պյատկա, Կոչկոմա, Վոենգա, Կրիվեց, Յապոմա, Մելգա, Սերգա, Կիցա գետերը։


== Տես նաև ==
Գետ
Ակունք և Գետաբերան
Աղջագյունեյ

Աղջագյունեյ, Աղջա-Գյունեյ, գյուղ Օսմանյան կայսրությունում, Տրապիզոնի վիլայեթի Ջանիկի գավառում, անտառապատ, լեռնային վայրում։
XIX դարի 70-ական թվականներին ուներ 110 տուն հայ բնակիչ, որոնք զբաղվում էին այգեգործությամբ, ծխախոտագործությամբ և անասնապահությամբ։ Գյուղն ուներ 2 եկեղեցի և դպրոց։ Աղջագյունեյի հայկական թաղն ավերվել և առաջին համաշխարհային պատերազմի տարիներին, բնակչության մեծ մասը փրկվել է և բնակություն հաստատել Վրաստանում։
Նովայա Զելինա (Ցելինսկի շրջան)

Նովայա Զելինա (ռուս.՝ Новая Целина), ավան Ռուսաստանի Ռոստովի մարզի Ցելինսկի շրջանում։ Նովոցելինսկոյե գյուղական համայնքի վարչական կենտրոնն է։
Ալզոն (կանտոն)

Ալզոն (ֆր.՝ Alzonne), կանտոն Ֆրանսիայի Լանգըդոկ-Ռուսիլյոն երկրամասի Օդ դեպարտամենտի Կարկասոն օկրուգում։ 2006 թվականի մարդահամարի տվյալներով կանտոնի բնակչությունը 7861 մարդ էր։Կանտոնի համարը 1102 է։ Կանտոնում կա 11 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Աղվան ջրվեժ

Աղվան, ջրագրական բնության հուշարձան Հայաստանի Հանրապետությունում, որը ջրվեժ է։ Բնության հուշարձանը գտնվում է Սյունիքի մարզի Մեղրի գետի ձախ վտակ Մալև գետակի, լքված Մալև գյուղից 2 կմ հարավ-արևելք։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում


== Ծանոթագրություններ ==
Կարեն Կարապետյան (այլ կիրառումներ)

Կարեն Կարապետյան, անուն ազգանունը կարող է վերաբերել

Կարեն Վիլհելմի Կարապետյան, (1963), Հայաստանի վարչապետ (2016-)։
Կարեն Սարգսի Կարապետյան, (1961), Հայաստանի Ազգային ժողովի պատգամավոր։
Պավլովկա (Տարասովսկի շրջան)

Անվան այլ կիրառումների համար տե՛ս՝ Պավլովկա (այլ կիրառումներ)Պավլովկա (ռուս.՝ Павловка), գյուղ Ռուսաստանի Ռոստովի մարզի Տարասովսկի շրջանում։ Մտնում է Եֆրեմովո-Ստեպանովսկի գյուղական համայնքի կազմի մեջ։
Իզրաայի գավառ

Իզրաայի գավառ (արաբ․՝ منطقة ازرع‎‎‎), Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Դառաայի մարզի 3 գավառներից մեկը։
Վարչական կենտրոնն է Իզրաա քաղաքը։ 2004 թվականի մարդահամարի տվյալներով գավառը ունի 246,804 բնակչություն։
Իզրաայի գավառը բաղկացած է 8 շրջաններից՝

Իզրաայի շրջան (արաբ․՝ ناحية ازرع‎‎), կենտրոն՝ Իզրաա, բնակչություն 56,760
Ջասիմի շրջան  (արաբ․՝ ناحية جاسم‎‎), կենտրոն՝ Ջասիմ, բնակչություն 39,624
Ալ-Հիրաքի շրջան (արաբ․՝ ناحية الحراك‎‎), կենտրոն՝ Ալ-Հիրաք, բնակչություն 40,979
Նավայի շրջան (արաբ․՝ ناحية نوى‎‎), կենտրոն՝ Նավա, բնակչություն 57,404
Ալ-Շեյխ Մասքինի շրջան (արաբ․՝ ناحية الشيخ مسكين‎‎), կենտրոն՝ Ալ-Շեյխ Մասքին, բնակչություն 34,370
Թասիլի շրջան (արաբ․՝ ناحية تسيل‎‎), կենտրոն՝ Թասիլ, բնակչություն 17,778


== Ծանոթագրություններ ==
Պիցոնի

Պիցոնի  (իտալերեն՝ Pizzoni), համայնք Իտալիայում, Կալաբրիա մարզում՝ Վիբո Վալենտիա գավառում։
Բնակչությունը կազմում է 1340 մարդ, բնակչության խտությունը կազմում է 58 մարդ/կմ²։ Զբաղեցնում է 23 կմ² մակերես տարածք։ Փոստային ինդեքսն է՝ 88010։ Հեռախոսային կոդը՝ 0963։


== Արտաքին հղումներ ==
Բնակավայրի պաշտոնական կայք
Չո Յոնջոն

Չո Յոնջոն (կորեերեն՝ 조여정, փետրվարի 10, 1981(1981-02-10), Սեուլ, Հարավային Կորեա), հարավկորեացի դերասանուհի։
Նա միջազգային մակարդակով առավել հայտնի է իր դերով Մակաբույծ (2019) ֆիլմում, որը ստացել է չորս «Օսկար» մրցանակ և դարձել է առաջին ոչ անգլալեզու ֆիլմը, որը մրցանակի է արժանացել լավագույն կինոնկարի համար։


== Կարիերա ==
Դերասանական կարիերան սկսել է 1997 թվականին, սակայն իսկական հռչակ է ձեռք բերել 2010 թվականին` «Ծառա, կամ Բան Չժայի ճշմարիտ պատմությունը» ֆիլմի թողարկմամբ, որը լի է անկողնային տեսարաններով։ Չո Յոնջոն ընդունել է ֆիլմում նկարահանվելու առաջարկը այն բանից հետո, երբ մի քանի այլ դերասանուհիներ մերժել են ռեժիսորին։ 2012 թվականին նա հայտնվել է հերթական պատմական դրամայում` էրոտիկայի տարրերով` «Հարճ»։


== Ֆիլմագրություն ==


=== Ֆիլմ ===


== Երաժշտական թատրոն ==


== Ծանոթագրություններ ==
Կաստելդելչի

Կաստելդելչի  (իտալերեն՝ Casteldelci), քաղաք Իտալիայում, գտնվում է Էմիլիա Ռոմանիա մարզում՝ Ռիմինի գավառում։
Բնակչությունը՝ 478 մարդ ըստ 2008 թվականի մարդահամարի տվյալների։ Բնակչության միջին խտությունը՝ 10 մարդ/կմ²։ Զբաղեցնում է 49 կմ² տարածք։ Փոստային ինդեքս՝ 61010։ Հեռախոսային կոդը՝ 0541։


== Ժողովրդագրություն ==
Բնակչության աճ


== Կապի տվյալներ ==
Հեռախոս՝ 0541 915423
Պաշտոնական կայք՝http://www.comune.casteldelci.pu.it Archived 2009-01-05 at the Wayback Machine.


== Արտաքին հղումներ ==
http://www.comune.casteldelci.pu.it Archived 2009-01-05 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Մեծ Տումույաս

Մեծ Տումույաս (ռուս.՝ Большой Тумуяс), գետ Ռուսաստանում, հոսում է Կեմերովսկի շրջանում։ Գետի երկարությունը 15 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հոկտեմբերյան հեղափոխության անվան զբոսայգի (Դոնի Ռոստով)

Հոկտեմբերյան հեղափոխության անվան զբոսայգի (ռուս.՝ Парк имени Октябрьской революции), Ռուսաստանի Դոնի Ռոստով քաղաքի զբոսայգերից մեկը։ Գտնվում է քաղաքի կենտրոնում՝ Թատերական հրապարակի հարևանությամբ, հանգստի ամենասիրված վայրերից մեկն է։


== Պատմություն և նկարագրություն ==
Հիմնադրվել է որպես պուրակային գոտի 1926 թվականին՝ Դոնի Ռոստով և Նոր Նախիջևան քաղաքների միջև։ Հետագա զարգացում ստացել է 1928 թվականին, երբ Նոր Նախիջևանը միացել է Ռոստովին։
Ռոստովցիների հանգստի սիրված վայր է դարձել 1970-ական թվականներին։ Զբոսայգում հիանալի պայմաններ են ստեղծվել սպորտով զբաղվելու համար, կահավորված են ատրակցիոններ, մանկական խաղահրապարակներ, սրճարաններ և հուշանվերների կրպակներ։ Պուրակային գոտում առատ բուսականության մեջ կան ճեմուղիներ։ Այգում առկա են մասնագիտացված մարզահրապարակներ՝ մինի ֆուտբոլի դաշտը, «Լեդոգրադ» սահադաշտը, փեյնթբոլի հրապարակը և ճոպանային ճամբարի մրցուղին։ Զբոսայգու տարածքը մոտ 17 հեկտար է։
Զբոսայգում տեղադրված են քանդակագործական հորինվածքներ, որոնցից առանձնանում են «Հաշտության նստարանը» և Պետրոսի ու Ֆևրոնյայի հուշարձանը, կան նաև 56-րդ բանակի հուշանշանը և Փառքի ծառուղին։ Հոկտեմբերյան հեղափոխության զբոսայգու ուշագրավ վայրերից է արհեստական լիճը, որտեղ կարելի է տեսնել ջրլող թռչունների, ինչպես նաև ֆլամինգոների և սիրամարգերի ազատավանդակները։
Ներկայիս տեսքը զբոսայգին ստացել է 2000-ական թվականների սկզբին, երբ տեղի են ունեցել նրա ընդլայնման և բարեկարգման լայնածավալ աշխատանքները։ 2002 թվականին այգու տարածքում բացվել է «Շում-Գամ Լենդ» ատրակցիոնների ավանը, որը համալրված է ժամանակակից սարքավորումներով։ 2016 թվականին այգում բացել է Ռուսաստանում մեծությամբ երրորդ դիտանիվը՝ 65 մետր բարձրությամբ «Մեկ երկինքը», որն ունի ամռանը օդորակման և ձմռանը ջեռուցման համակարգերով 30 խցիկ։ Պտույտի միջին տևողությունն այս ատրակցիոնում մոտ 12 րոպե է։
Տոնական օրերին այստեղ տեղի են ունենում տարբեր տոնակատարություններ, մշակութային միջոցառումներ և զանգվածային ժողովրդական զբոսանքներ։ Ամեն տարի զբոսայգին այցելում է 1,5 մլն մարդ։ Զբոսայգու մոտ, Թատերական հրապարակում, կանգնած է «Ատլանտներ» շատրվանը, որի հեղինակը Եվգենի Վուչետիչը։


== Պատկերասրահ ==

		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Официальный сайт парка
ООО «Парк им. Октябрьской революции»
Достопримечательности Ростова-на-Дону. Парк имени Октябрьской революции
Մայնա (այլ կիրառումներ)

Մայնա, կարող է վերաբերել՝

Մայնա - քաղաքատիպ ավան Ռուսաստանի Խակասիա հանրապետության Սայանոգորսկ քաղաքային օկրուգի կազմում։
Մայնա - քաղաքատիպ ավան Ռուսաստանի Ուլյանովսկի մարզի Մայնսկի շրջանի կազմում։
(6696) Էուբանկս

(6696) Էուբանկս (անգլ.՝ Eubanks), աստերոիդ աստերոիդների հիմնական գոտում։ Հայտնաբերվել է 1986 թվականի սեպտեմբերի 1-ին Օաք Ռիջ աստղադիտարանի կողմից Հարվարդում։
Միջին հեռավորությունը Արեգակից կազմում է 2,676128 ա. մ., առավելագույնը մոտենում է 2,161 ա. մ. հեռավորության վրա և հեռանում 3,1913 ա. մ.։ Արեգակի շուրջ մեկ ամբողջական պտույտ է կատարում 1599,04 երկրային օրվա ընթացքում, իր ուղեծրով շարժվելով միջինում 0,225135 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6696) Էուբանկս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դիմիտրանա Իվանովա

Դիմիտրանա Իվանովա (բուլղար․՝ Димитрана Иванова, ծննդյան անունը՝ Димитрана Petrova, փետրվարի 1, 1881(1881-02-01), Ռուսե, Բուլղարիայի իշխանություն - մայիսի 29, 1960(1960-05-29), Սոֆիա, Բուլղարիայի Ժողովրդական Հանրապետություն), բուլղարացի ֆեմինիստ, ուսուցիչ, լրագրող, կրթության բարեփոխիչ, սուֆրաժիստ, կանանց իրավունքների ակտիվիստ։ 1926-1944 թվականներին նախագահել է Բուլղարիայի կանանց միությունը։


== Կենսագրություն ==
Դիմիտրանան ծնվել է 1881 թվականին Ռուսեում, առևտրականի ընտանիքում։ Սովորել է տեղի աղջիկների դպրոցում, այնուհետև՝ աղջիկների ավագ դպրոցում։ 1896 թվականին Սոֆիայի համալսարանում կանայք կարող էին միայն դասախոսություններ լսել, մինչև 1901 թվական նրանք չէին կարող կանոնավոր կերպով որպես ուսանող հաճախել համալսարան, թեև դրանից հետո էլ առկա էին դժվարություններ, քանի որ աղջիկների ավագ դպրոցը համալսարանի ընդունեության համար առաջարկում էր 6-րդ կամ 7-րդ դասարանի կրթություն։ Այս պատճառաբանությամբ Դիմիտրանա Իվանովային չընդունեցին Սոֆիայի համալսարանի իրավաբանական ֆակուլտետ, սակայն նա առաջին կինն էր, որ մանկավարժություն և փիլիսոփայություն ուսանեց Ցյուրիխի համալսարանում։ Երբ 1900 թվականին Դիմիտրանան վերադարձավ Բուլղարիա, աշխատանքի անցավ որպես ուսուցիչ, որն այդ ժամանակ կանանց հասանելի միակ մասնագիտությունն էր (մինչև 1904 թվականն այս մասնագիտությունն արգելված է եղել ամուսնացած կանանց համար)։ 1914 թվականին Դիմիտրանան ամուսնացել է ուսուցիչ Դոնչու Իվանովի հետ՝ միաժամանակ շարունակելով իր մասնագիտական գործունեությունը (ամուսնացած կին ուսուցիչների արգելքը հանվել է 1904 թվականին)։ 1921 թվականին Դիմիտրանան թույլտվություն է ստացել ընդունվելու Սոֆիայի համալսարանի իրավաբանական ֆակուլտետ, որն ավարտել է 1927 թվականին։


== Գործունեություն ==
1926 թվականին Իվանովան հաջորդում է 1901 թվականին հիմնադրված Բուլղարիայի կանաց միության նախագահ Յուլիա Մալինովային և պաշտոնավարում մինչև 1944 թվականը։ 1935-1940 թվականներին Իվանովան եղել է Կանանց միջազգային միության անդամ։ Հանրային բանավեճերի արդյունքում հայտնի է դարձել որպես հակասական գործիչ։ Իր պաշտոնավարման ընթացքում, որպես Բուլղարիայի կանաց միության նախագահ, կարևորել է երկու հարց՝ կանանց իրավագիտություն ուսանելու թույլտվությունը և կանանց ընտրելու իրավունքը։
Իվանովան ձերբակալվել է 1944 թվականին, երբ կոմունիստները գրավեցին Բուլղարիան, և  բոլոր քաղաքացիական «բուրժուական» կազմակերպությունները վերացվեցին։ Իվանովան ազատ է արձակվել 1945 թվականին կոմունիստական շարժման մեջ ներգրավված իր կապերի միջամտության շնորհիվ։


== Ծանոթագրություններ ==


== Արտաքին հղումներ ==
Francisca de Haan, Krasimira Daskalova & Anna Loutfi։ Biographical Dictionary of Women's Movements and Feminisms in Central, Easterna and South Eastern Europe, 19th and 20th centuries Central European University Press, 2006
Blanca Rodriguez Ruiz & Ruth Rubio-Marín։ The Struggle for Female Suffrage in Europe: Voting to Become Citizens 2012
Արճիշակ (լիճ)

Անվան այլ կիրառումների համար տե՛ս՝ Արճիշակ (այլ կիրառումներ)Արճիշակ, Թուրքիայի Վանի նահանգում, Վանա լճից արևելք։


== Ծանոթագրություններ ==
Աստերոիդների ցանկ (77401-77500)

Աստերոիդների ցանկ (77301-77400)  • Աստերոիդների ցանկ  • Աստերոիդների ցանկ (77501-77600)
 Աստերոիդների ցանկ (77301-77400)  • Աստերոիդների ցանկ  • Աստերոիդների ցանկ (77501-77600)


== Աղբյուր ==
«Discovery Circumstances: Numbered Minor Planets (75001)-(80000)»։ www.minorplanetcenter.net
Պիլցամաա (քաղաք, Էստոնիա)

Անվան այլ կիրառումների համար տե՛ս՝ Պիլցամաա (այլ կիրառումներ)Պիլցամաա (էստ․՝ Põltsamaa), քաղաք Էստոնիայի Յիգևամաա նահանգի Պիլտսամաա շրջանում։
2012 թվականի տվյալներով քաղաքում բնակվում էր 4123 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Սրանում մեր կյանքն է

«Սրանում մեր կյանքն է» (անգլ.՝ In This Our Life), ամերիկացի գրող Էլեն Գլազգոուի վեպը, որը հրատարակվել է 1941 թվականին։ 1942 թվականին այն արժանացել է Պուլիտցերյան մրցանակի լավագույն վեպի համար։ Վեպի բնաբանն է՝ «Ah, what a dusty answer gets the soul/ When hot for certainties in this our life!»։
Warner Bros. կինոընկերությունն անմիջապես գնել է վեպի էկրանավորման իրավունքը և 1942 թողարկել է համանուն ֆիլմը։


== Ստեղծման պատմություն ==
Էլեն Գլազգոուն վեպի ստեղծմանը ձեռնամուխ է եղել 1937 թվականին։ Աշխատանքը մշտապես ընդհատվել է գրողի հիվանդության պատճառով։ Հենց այդ ժամանակ էլ նա երկու սրտի նոպա է վերապրել, իսկ հիվանդանոցի բժիշկը, որտեղ նա հայտնվել էր 1940 թվականի ամռանը, նրան կես տարուց ոչ ավելի կյանք է կանխատեսել։ Այնուամենայնիվ, վեպն ավարտվել է 1941 թվականին, իսկ Գլազգոուն ապրել է մինչև 1945 թվականը։
Վեպում ներկայացվել են Գլազգոյի համար ավանդական վայրերը, այդ թվում՝ Ռիչմոնդը, որտեղ նա անցկացրել է կյանքի մեծ մասը։
1966 թվականին հետմահու հրատարակվել է վեպի կարճ շարունակությունը՝ «Beyond Defeat: An Epilogue to an Era»։


== Սյուժե ==
Գործողությունները տեղի են ունենում ԱՄՆ-ի հարավում։ Վեպը պատմում է երկու քույրերի՝ Սթենլի և Ռոյ Թիմբերլեյքների մասին, և ցույց է տալիս նրանց բարդ փոխհարաբերությունները միմյանց ու այլ մարդկանց հետ։
Ռոյը հանդես է գալիս որպես հերոսուհի, որն օժտված է բազմաթիվ դրական հատկանիշներով, որոնք բնորոշ են ոչ միայն կնոջը, այլև տղամարդուն։ Նա զգայուն է, խելացի, աշխատասեր, ժամանակակից և անկախ։
Սթենլին հանդես է գալիս որպես Ռոյի անտագոնիստ։ Նրան բնորոշ են գեղեցկությունը, ինքնասիրահարվածությունը, անբարոյությունն ու թեթևատությունը։ Նա հարաբերությունների մեջ է մտնում քրոջ ամուսնու հետ, որը խիզախորեն ընդունում է հարվածը, ամուսնալուծվում է և զույգին թույլ է տալիս միավորվել, ինչը, սակայն, կանխատեսելի կերպով ավարտվում է աղետով։


== Ճանաչում ==
1942 թվականին վեպն արժանացել է Պուլիտցերյան մրցանակի, սակայն որոշ հեղինակների կարծիքով՝ մրցանակը որոշ չափով հանձնվել է ոչ թե բուն ստեղծագործության, այլ Գլազգոուի՝ գրականության մեջ ունեցած ընդհանուր ներդրման համար։ 1933 թվականին նրա մեկ այլ վեպը՝ «The Sheltered Life» (1932), նույնպես առաջադրվել է մրցանակի եղել է առաջատար, սակայն անսպասելիորեն պարտվել էր Թոմաս Սթրիբլինգի «The Store» վեպին։ 1942 թվականի մրցանակը եղել է այդ թվում արդարությունը վերականգնելու միջոց։


== Էկրանավորում ==
Warner Bros. ընկերությունը ձեռք է բերել ֆիլմի իրավունքները 1941 թվականին $ 40 000-ով և անմիջապես սկսել է քասթինգը։ Ռեժիսորի տեղն ստացել է Ջոն Հյուսթոնը, որը հենց նոր էր ավարտել իր դեբյուտային «Մալթայի բազեն» ֆիլմը։ Որպես սցենարիստ հանդես է եկել Հովարդ Կոխը, որը վեպի ադապտացման ժամանակ փորձել է նվազեցնել Ուիլյամ Ֆիցրոյի ու Սթենլիի զարմուհու միջև կապի արյունապղծական բնույթի և հաարավում եղած ռասայական խտրականության շեշտադրումը։ Ֆիլմի գլխավոր դերերում հանդես են եկել հայտնի դերասանուհիներ Բեթ Դեյվիսը և Օլիվիա դե Հևիլլենդը։


== Ծանոթագրություններ ==
Լեեբիկու

Լեեբիկու (էստ․՝ Leebiku), գյուղ Էստոնիայի Վալգամաա նահանգի Պիդռալա շրջանում։
2011 թվականի տվյալներով գյուղում բնակվում էր 99 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Թել-Բեյդեն

Թել-Բեյդեն, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Ֆոնոլիտ

Ֆոնոլիտ (հունարեն հունարեն՝ φωνή-ձայն և λίθος-քար բառերից, բառացի թարգմանաբար նշանակում է «ձայն արձակող քար»), հրաբխային ծագման ապար կանաչամոխրագույն քար։
Հիմնականում կազմված է դաշտային սպաթներից, պիրոքսեններից, ֆելբշտատոիդներից (գերմ.՝ Feldspat), ամֆիբոլներից (ἀμφίβολος)։


== Բնության մեջ ==
Սատանայի աշտարակ (Devils Tower) - գտնվում է ԱՄՆ-ում
Դանիդին, Նոր Զելանդիա
Բորեն (անգլ.՝ Bořeň), Չեխիայի հյուսիսարևմուտք
Հուդու լեռ (անգլ.՝ Hoodoo Mountain), Բրիտանական Կոլումբիա, Կանադա
Տեյդե, Ստրատոհրաբուխ, Տեներիֆե
Մոնտե Գեբրիեր դե Յոնկ (անգլ.՝ Mont Gerbier de Jonc), Հարավարևելյան Ֆրանսիա
Էրեբուս լեռան վրա գտնվող հրաբխային ծագման ֆոնոլիտային լիճ, Ռոս կղզի, Անտարկտիդա
Cripple Creek & Victor Gold Mine - ֆոնոլիտե ապարաշերտ


== Պատկերասրահ ==

		


== Ծանոթագրություններ ==


== Գրականություն ==
Петрографический словарь, М. «Недра», 1981


== Արտաքին հղումներ ==
Ֆոնոլիտ
Թեղուտ (լեռնագագաթ)

Անվան այլ կիրառումների համար տե՛ս՝ Թեղուտ (այլ կիրառումներ)Թեղուտ, լեռնագագաթ Հայաստանի Տավուշի մարզում, Կենաց լեռնաշղթայի համակարգում, Բերդ քաղաքից 1,5 կմ հյուսիս-արևելք։ Բարձրությունը 1226 մ է։


== Ծանոթագրություններ ==
Կալաաթ ալ-Մադիկի շրջան

Կալաաթ ալ-Մադիկի շրջան (արաբ․՝ ناحية قلعة المضيق‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի արևմուտքում՝ Համայի մարզում։ Հանդիսանում է Ալ-Սուկայլաբիայի գավառի հինգ շրջաններից մեկը։
Շրջանի տարածքում է Աֆամեա հնավայրը, որը մտնում է Սիրիայում ՅՈՒՆԵՍԿՕ-ի համաշխարհային ժառանգության ցանկի մեջ։
Վարչական կենտրոնն Կալաաթ ալ-Մադիկ քաղաքն է։ 2004 թվականի տվյալներով բնակչությունը կազմել է 85,597 մարդ։ Քաղաքն ու շրջական ավանները կազմում են 286.70 քառ.կմ տարածք։
Ունի 40 գյուղ և ավան

Հուայջատ ալ-Սալլա (արաբ․՝ حويجة السلة‎‎), բնակչություն՝ 3,134
Քաֆր Նաբուդահ (արաբ․՝ كفر نبودة‎‎), բնակչություն՝ 13,513
Կալաաթ ալ-Մադիկի (արաբ․՝ قلعة المضيق‎‎), բնակչություն՝ 12,925
Տամանա ալ-Ղաբ (արաբ․՝ تمانعة الغاب‎‎), բնակչություն՝ 2,696
Աշրաֆիյա (արաբ․՝ الأشرفية‎‎), բնակչություն՝ 492
Ալ-Թաուարա (արաբ․՝ الثورة‎‎), բնակչություն՝ 632
Ազիզիյե (արաբ․՝ العزيزية‎‎), բնակչություն՝ 1,828
Բաբ Էլտակա (արաբ․՝ باب الطاقة‎‎), բնակչություն՝ 1,000
Բարեդ (արաբ․՝ البارد‎‎), բնակչություն՝ 710
Դեյր Սունբուլ (արաբ․՝ دير سنبل‎‎), բնակչություն՝ 1,037
Հուվեիզ (արաբ․՝ الحويز الشمالي‎‎‎), բնակչություն՝ 771
Համարա (արաբ․՝ الحمراء‎‎), բնակչություն՝ 932
Հաուաշ (արաբ․՝ الحواش‎‎), բնակչություն՝ 3,306
Հմեիրաթ (արաբ․՝ الحميرات‎‎), բնակչություն՝ 658
Հուրրիյե (արաբ․՝ الحرية‎‎), բնակչություն՝ 2,525
Ջամաշ Օդայատ-Ալշարեեա (արաբ․՝ جماسة عديات الشريعة‎‎), բնակչություն՝ 8,337
Ջիդ (արաբ․՝ الجيد‎‎), բնակչություն՝ 2,242
Կարիմ (արաբ․՝ الكريم‎‎), բնակչություն՝ 2,879
Մուհաջերին է (արաբ․՝ المهاجرين‎‎), բնակչություն՝ 158
Քաբեր Ֆիդդա (արաբ․՝ قبر فضة‎‎‎), բնակչություն՝ 1,409
Քահերա (արաբ․՝ القاهرة‎‎‎), բնակչություն՝ 708
Կիրատա (արաբ․՝ قيراطة‎‎‎), բնակչություն՝ 267
Ռամլեհ (արաբ․՝ الرملة‎‎), բնակչություն՝ 2,359
Ռասիֆ (արաբ․՝ الرصيف‎‎), բնակչություն՝ 1,689
Սելհիյե (արաբ․՝ الصالحية‎‎‎), բնակչություն՝ 556
Սեհրիյե (արաբ․՝ صهرية‎‎), բնակչություն՝ 959
Շահրանազ (արաբ․՝ شهرناز‎‎), բնակչություն՝ 1,646
Թել Հաուաշ (արաբ․՝ تل هواش‎‎‎), բնակչություն՝ 2,498
Թուեինի (արաբ․՝ التوينة‎‎), բնակչություն՝ 2,304
Հուեիջե Ֆոկա (արաբ․՝ حويجة فوقا‎‎), բնակչություն՝ 2,428
Էլբանի (արաբ․՝ الباني‎‎), բնակչություն՝ 1,328
Էլհուիզ Քուբիլ Ֆոգանի (արաբ․՝ الحويزالقبلي فوقاني‎‎‎), բնակչություն՝ 2,395
Էլզիտիա (արաբ․՝ الزيتية‎‎), բնակչություն՝ 305
Էլշաաիրա (արաբ․՝ الشعيرة‎‎‎), բնակչություն՝ 529
Էլկրաթ (արաբ․՝ الكركات‎‎), բնակչություն՝ 847
Հուեիջե Էլսիադ (արաբ․՝ حويجة السياد‎‎), բնակչություն՝ 846
Օջտ Էլտոբա (արաբ․՝ عوجة التوبة‎‎), բնակչություն՝ 540
Կաորի (արաբ․՝ كاوري‎‎), բնակչություն՝ 671
Մստրիտ Աֆամիա (արաբ․՝ مستريحة أفاميا‎‎), բնակչություն՝ 826
Մադան Ղազալ (արաբ․՝ ميدان غزال‎‎), բնակչություն՝ 631


== Ծանոթագրություններ ==
Բատալովո

Բատալովո (ռուս.՝ Батталово, բաշկիրերեն՝ Баттал), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 338 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ցուկույոմի-նո-Միկոտո

Ցուկույոմի-նո-Միկոտո (ճապ.՝ ツクヨミノミコト, 月読命), կամ պարզապես Տսուկույոմի (ճապ.՝ ツクヨミ, 月読) կամ Տսուկիյոմի (ճապ.՝ ツキヨミ), ճապոնական դիցաբանության մեջ և Շինտո կրոնում լուսնի աստվածը։


== Անվան ծագումնաբանություն ==
«Տսուկույոմի» անունը հին ճապոներեն «tsuku» (ճապ.՝ 月, լուսին, ամիս, ժամանակակից ճապոներենում tsuki) և «yomi» (ճապ.՝ 読み, կարդալ, հաշվել) բառերից է առաջացել.: Ըստ մեկ այլ մեկնաբանության նրա անունը տսուկիյո (ճապ.՝ 月夜, «լուսնային գիշեր») և մի (ճապ.՝ 見, նայող, դիտող) բառերի համադրություն է։
Ցուկույոմիի մասին այնքան քիչ բան է հայտնի, որ նույնիսկ նրանց սեռը անհայտ է։ Այնուամենայնիվ, Մանյոշուում (Ճապոնական պոեզիայի ամենահին և հարգված անթոլոգիա)  Ցուկույոմի անունը երբեմն թարգմանվում է որպես Ցուկույոմի Օտոկո (ճապ.՝ 月讀壮士, «լուսինը ընթերցող տղամարդ»), նկատի ունենալով, որ նա տղամարդ է։


== Ցուկույումիի շուրջ ձևավորված միֆեր ==


=== Ծնունդ ===
Ըստ «Կոձիկի» Ցուկույոմին ծնվել է ջրի կաթիլներից, որով Իզանագին լվացել է իր աջ աչքը մեղքերի մաքրման ծիսակատարության ժամանակ։ Նա իր կնոջը՝ Իզանամային հետևելով , հայտնվել էր Յոմիում՝ «Մթության աշխարհում» և նրան հաջողվել էր փրկվել։ Այս պատմության այլընտրանքային տարբերակում Ցուկույոմին ծնվել է մի սպիտակ պղնձից պատրաստած հայելուց, որը Իզանագիի աջ ձեռքին էր։ Ըստ «Նիհոն Սյոկիի» (Ճապոնիայի պատմության երկրորդ ամենահին գիրքը) վարկածի՝ լուսնի աստվածը հայտնվել է ճապոնական կղզիների ձևավորումից անմիջապես հետո և եղել է առաջին կամիներից, որը ծնվել է Իզանագայի և Իզանամայի միության արդյունքում։ Ցուկույոմին «երեք ազննվական երեխաներից» (ճապ.՝ 三貴子, Միհաշիրա-նո-Ուզու-նո-Միկո) մեկն էր, Ամատերասուի (արևի աստվածուհի) և Սուսանոյի (փոթորիկների և ջրային տարերքների աստված) քույրը ։ 


=== Ուկեմոչիի սպանությունը ===
Մի անգամ Ամատերասուն Ցուկույոմիին ուղարկել էր խնջույքի, որը կազմակերպել էր ուտելիքի աստվածուհի Ուկեմոչին՝ իրեն ներկայացնելու։ Ուկեմոչին կերակուրը իր իսկ բերանից ստեղծեց, ինչը դուր չեկավ Ցուկիյոմիին․ Նա կարծում էր, որ սնունդը պատրաստած էր զզվելի կերպով և այդ իսկ պատճառով նա սպանեց աստվածուհուն։ 
Շուտով Ամաթերասուն իմացավ, թե ինչ է տեղի ունեցել, և նա այնքան զայրացած էր, որ նա որոշեց այլևս երբեք չտեսնել Ցուկույոմիի դեմքը՝ ընդմիշտ տեղափոխվելով երկնքի մյուս մասը։ Ահա թե ինչու ցերեկն ու գիշերն երբեք միասին չեն լինում։ Սակայն ոմանք ասում են, որ հենց Սուսանոոն է սպանել Ուկեմոչիին։


== Ծանոթագրություններ ==
Պյոտր Բագրատիոն

Բագրատիոն Պյոտր Իվանովիչ (1765, 1769 կամ հուլիսի 10, 1765(1765-07-10), Ղզլար, Աստրախանի նահանգ, Ռուսական կայսրություն - սեպտեմբերի 12 (24), 1812 կամ սեպտեմբերի 24, 1812(1812-09-24), Սիմա, Yuryevsky Uyezd, Վլադիմիրի նահանգ, Ռուսական կայսրություն), իշխան, ռուսական բանակի հետևազորի գեներալ (1809), 1812 թ.-ի Հայրենական պատերազմի հերոս։ Ծագումով վրացի։ Ծնվել է Ղզլարում (Հյուսիսային Կովկաս)։ Զինծառայությունը սկսել է 1782 թ.-ից։ Մասնակցել է 1787–1791 թթ.-ի ռուս–թուրքական պատերազմին, Ա․ Վ․ Սուվորովի 1799 թ.-ի Իտալական և Շվեյցարական արշավանքներին որպես առաջապահ ջոկատի հրամանատար։ 1805-1807 թթ.-ի Ֆրանսիայի դեմ պատերազմի ժամանակ աչքի է ընկել Շենգրաբենում, Պրյոյսիշէյլաուում և Ֆրիդլանդում։ 1808–1809 թվականների ռուս–շվեդական պատերազմում եղել է դիվիզիայի, 1806–1812 թթ.-ի ռուս–թուրքական պատերազմում՝ Մոլդովական, Պոդոլսկյան և Արևմտյան II բանակների հրամանատար։ 1812 թ.-ի Բորոդինոյի ճակատամարտում որպես ռուս, բանակի ձախ թևի հրամանատար ցուցաբերել է արտակարգ տոկունություն և անձնական քաջություն։ Ծանր վիրավորվել է և մահացել Վլադիմիրի նահանգի Սիմի գյուղում, որտեղ և թաղվել է։ 1839 թ.-ին աճյունը տեղափոխվել է Բորոդինոյի դաշտ։


== Ծանոթագրություններ ==
Բելոոզերովկա

Բելոոզերովկա (ռուս.՝ Белоозеровка, բաշկիրերեն՝ Белоозеровка), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 53 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոբերտ Գևորգյան

Ռոբերտ Հայկարամի Գևորգյան (հունվարի 1, 1958, Քասախ, Կոտայքի մարզ - մարտի 10, 1994, Հորադիզ, Արցախ), հայ ազատամարտիկ։
1977-1979 թվականներին ծառայել է ԽՍՀՄ ԶՈՒ-ում։ 1980 թվականին ավարտել է Վրացական ԽՍՀ-ի Սոֆինոյի ենթասպայական դպրոցը, իսկ 1983 թվականին՝ Լենգնգրադի բարձրագույն ռազմաքաղաքական հրամանատարական ուսումնարանը։ 1989-1994 թվականներին մոտոհրաձգային գնդի կազմում որպես հրամանատար մասնակցել է Սյունիքի մարզի Շուռնուխ, Կոռնիձոր գյուղերի, Կապան, Մեղրի քաղաքների, Արցախի Հանրապետության Բերձոր և Քարվաճառ շրջանների, Ֆիզուլիի շրջանի Հորադիզ գյուղի պաշտպանական և ազատագրական մարտերին։
Ռոբերտ Գևորգյանը հետմահու արժանացել է ՀՀ ներքին ծառայության գնդապետի կոչման, պարգևատրվել Հայաստանի Հանրապետության «Մարտական խաչ» 1-ին աստիճանի շքանշանով։ Նրա անունով է կոչվել Քասախի միջնակարգ դպրոցը։ Թաղված է Եռաբլուրում։